OpenLLM-France/wikimedia huggingface dataset:
# Associação Atlética Internacional

L'Associação Atlética Internacional, també anomenat Internacional, Inter-SP o Inter de Limeira, és un club de futbol brasiler de la ciutat de Limeira a l'estat de São Paulo.

## Història

El 2 d'octubre de 1913, al Teatro da Paz, membres d'un club amateur anomenat Barroquinha decidiren professionalitzar-se establint in pagament mensual als seus socis El 5 d'octubre, es fundà oficialment l'Associação Atlética Internacional. El nom provenia del d'un altre club de São Paulo anomenat Internacional (no pas del club Internacional de Porto Alegre). El 1926 guanyà el Campeonato Paulista do Interior. El 1986, entrenat per Pepe, guanyà el Campionat paulista.

## Palmarès

* Segona Divisió brasilera de futbol:
** 1986, 1988
* Campionat paulista:
** 1986
* Campionat paulista Série A2:
** 1978, 1996, 2004
* Campionat paulista Série A3:
** 1966

## Jugadors destacats

* Éder
* Edu Marangon
* Elano
* Léo Gago
* Luizinho Vieira
* Maicosuel
* Paulo Isidoro
* Paulo Silas
* Ronaldo
* Sérgio
* Zé Maria
* Sebastián Bueno

## Entrenadors destacats

* Nelsinho Baptista
* Pepe
* Valdir Peres

## Referències

* ↑ «History at Internacional's fansite». Arxivat de l'original el 2007-09-30. [Consulta: 21 juny 2014].
* ↑ «Internacional at Arquivo de Clubes». Arxivat de l'original el 2013-01-01. [Consulta: 21 juny 2014].
* ↑ «Club history and trivia at Futebol Interior». Arxivat de l'original el 2006-06-25. [Consulta: 21 juny 2014].
* ↑ «Titles at Internacional's fansite». Arxivat de l'original el 2007-09-28. [Consulta: 21 juny 2014].
* ↑ Especial Placar - 500 Times do Brasil, São Paulo: Editora Abril: 2003.
* ↑ «1986 Campeonato Paulista at RSSSF». Arxivat de l'original el 2007-02-20. [Consulta: 21 juny 2014].

## Enllaços externs

* Web oficial Arxivat 2007-10-13 a Wayback Machine.
* Internacional a Arquivo de Clubes Arxivat 2013-01-01 at Archive.is
* Internacional a Futebol Interior Arxivat 2006-06-25 a Wayback Machine.
# Neus Bouza Gil

Neus Bouza Gil (Barcelona 1916 - 26 maig de 1939) jove obrera republicana, militant de la CNT i miliciana. Fou una de les dotze dones de la Presó de les Corts afusellades al Camp de la Bota pel Règim Franquista.

## Biografia

Nascuda a Barcelona el 1916, vivia al barri del Poblenou. El 1936 a l'inici de la Guerra Civil es va unir a les milícies obreres de la rereguarda, fou destinada a l'antiga escola d'artilleria, establerta al Castell de les quatre torres del Camp de la Bota on s'encarregava de la bugaderia i la cuina. Poc després, el govern de Largo Caballero ordenà acabar amb la figura de les milicianes i van desmobilitzar les dones del front. Neus Bouza es va reincorporar a la seva feina a la fàbrica de lones del carrer d'Ali-Bey. El 10 d'octubre de 1936 es va afiliar a la CNT.
La derrota del Bàndol republicà va donar pas a la Dictadura del General Franco i es va iniciar una dura repressió dels vençuts. El 23 de febrer de 1939, un veí va denunciar Neus Bouza que fou detinguda per un escamot de falangistes. Lliurada a la policia i empresonada el 8 de març, el 26 d'abril va ser sotmesa a un Consell de Guerra Sumarissim acusada d'haver participat o presenciat l'execució de persones de dretes, fets que ella sempre va negar. Condemnada a mort, fou afusellada al Camp de la Bota el 26 de maig de 1939 juntament amb 22 homes, entre els quals hi havia l'anarcosindicalista Antonio Charles Domenech.

## Homenatges

L'Ajuntament de Sant Adrià del Besòs, a proposta del Consell Municipal de les Dones, en el marc dels actes de la Festa Major de l'any 2013, va inaugurar la sala d'actes Neus Bouza a la Biblioteca Municipal,dins del projecte Carrers amb nom de dona, L'objectiu d'aquesta proposta era donar visibilitat a l'important paper de les dones en tots els àmbits de la vida ciutadana i també homenatjar la memòria de totes les persones afusellades al Camp de la Bota.
El març de 2023 va ser una de les personalitats homenatjades per l'Ajuntament de Barcelona en la campanya Ciutat de Dones.

## Referències

* ↑ Bassas, Antoni. «"Perilloses i roges": la història de disset dones afusellades», 18-11-2016. [Consulta: 9 abril 2019].
* ↑ «Neus Bouzá Gil». Ajuntament de Barcelona. Dones i feminismes. Àrea de Drets Socials, Cultura, Educació i Cicles de Vida, 01-03-2023. [Consulta: 4 abril 2024].
* ↑ Corbalàn Gil, Joan. Justícia, no venjança:Els executats pel Franquisme a Barcelona. Valls (Tarragona): Cossetània, 2008, p. 355. ISBN 978-84-9791-350.
* ↑ «Neus Bouza Gil, 1939 Consell de Guerra Sumaríssim - Causa 002399 Ref.126». Gentcat. [Consulta: 24 juny 2030].
* ↑ «CHARLES DOMENECH, Antonio - [Los de la sierra 1936-1975]». [Consulta: 30 juny 2024].
* ↑ «La sala de la Biblioteca Sant Adrià estrena nom». [Consulta: 9 abril 2019].
* ↑ Solé i Sabaté, Josep Maria. La repressió Franquista a Catalunya 1938-1953. Barcelona: Edicions 62, 2003, p. 772. ISBN 9799429750089.
* ↑ «Biografies». Ciutat de Dones. Ajuntament de Barcelona, 01-03-2023. Arxivat de l'original el 2023-03-25. [Consulta: 19 abril 2023].

## Vegeu també

* Viquiprojecte:Ciutat de dones
# Argentinosaure

L'argentinosaure (Argentinosaurus) és un gènere de dinosaure sauròpode que va viure al Cretaci mitjà, fa entre 96 i 94 milions d'anys. Les seves restes fòssils foren trobades per primera vegada per Guillermo Heredia a l'Argentina.

## Referències

* (castellà) Bonaparte J, Coria R «Un nuevo y gigantesco sauropodo titanosaurio de la Formacion Rio Limay (Albiano-Cenomaniano) de la Provincia del Neuquen, Argentina». Ameghiniana, 30, 3, 1993, pàg. 271–282.
* Haines, Tim & Chambers, Paul. (2006) The Complete Guide to Prehistoric Life. Canada: Firefly Books Ltd.
Gèneres de sauropodomorfs :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Associação Bauru Basketball Team

L'Associação Bauru Basketball Team és un club brasiler de basquetbol de la ciutat de Bauru.
El seu major triomf fou la lliga de les Amèriques de l'any 2015.
Per motius de patrocini, el seu nom ha estat:
* 1994: Luso Tilibra Bauru
* 1995: Luso Tilibra Unimed Bauru
* 1996: Luso Tilibra Bauru
* 1997-2002: Tilibra Copimax Bauru
* 2002-2003: Bauru Basquete
* 2004: Sukest Bauru
* 2005-2006: Plasútil Sukest Bauru
* 2008: GRSA Bauru
* 2009-2010: GRSA Itabom Bauru
* 2010-2012: Itabom Bauru
* 2012-2016: Paschoalotto Bauru
* 2016-2017: Gocil Bauru
* 2017-2020: Sendi Bauru
* 2020-avui: Zopone Gocil Bauru

## Palmarès

* Campionat brasiler de bàsquet:
** 2002, 2016-17
* Lliga sud-americana de bàsquet:
** 2014
* Lliga de les Amèriques de la FIBA:
** 2015
* Campionat Paulista
** 1999, 2013, 2014

## Referències

* ↑ «Perfil». lnb.com.br. [Consulta: 16 desembre 2017].
* ↑ William Rosario, "Bauru the champ, Brazil the winner" Arxivat 2017-05-06 a Wayback Machine., FIBA.com, 29 Nov 2014, Retrieved 14 Dec 2015.
* ↑ «Bauru vira a série, vence o Paulistano e conquista primeiro título do NBB» (en portuguès brasiler). Globoesporte.
* ↑ Navarro, Thiago. "Basquete:Solta o grito! ". Jornal da Cidade. December 9, 2013. http://www.jcnet.com.br/Esportes/2013/12/campeao.html Arxivat 2017-02-27 a Wayback Machine.. Access in December 14, 2013.
* ↑ "É tricampeão! Paschoalotto/Bauru conquista mais um título no Campeonato Paulista de Basquete ". Jornal da Cidade. November 14, 2014. Arxivat 2017-09-09 a Wayback Machine.. Access in November 17, 2014.

## Enllaços externs

* Web oficial
# Argentojarosita

L'argentojarosita és un mineral de la classe dels sulfats, que pertany al grup de l'alunita. Rep el seu nom per la seva composició en la que domina l'argent, i la seva relació amb la jarosita.

## Característiques

L'argentojarosita és un sulfat de fórmula química AgFe₃$^{3+}$(SO₄)₂(OH)₆. Cristal·litza en el sistema trigonal, formant masses de cristalls molt petits, o en crostes pulverulentes. La seva duresa a l'escala de Mohs oscil·la entre 3,5 i 4,5.
Segons la classificació de Nickel-Strunz, l'alunita pertany a «07.BC: sulfats (selenats, etc.), amb anions addicionals, sense H₂O, amb cations de mida mitjana i gran», juntament amb els minerals següents: d'ansita, alunita, ammonioalunita, ammoniojarosita, beaverita-(Cu), dorallcharita, huangita, hidroniojarosita, jarosita, natroalunita-2c, natroalunita, natrojarosita, osarizawaïta, plumbojarosita, schlossmacherita, walthierita, beaverita-(Zn), ye'elimita, atlasovita, nabokoita, clorothionita, euclorina, fedotovita, kamchatkita, piypita, klyuchevskita, alumoklyuchevskita, caledonita, wherryita, mammothita, linarita, schmiederita, munakataita, chenita, krivovichevita i anhidrokainita.

## Formació i jaciments

És un mineral secundari poc comú que es troba en zones oxidades de dipòsits minerals rics en plata i sofre. Sol trobar-se associada a altres minerals com anglesita, barita o quars. Es va trobar per primera vegada l'any 1923 a la mina de Tintic Standard, al districte d'East Tintic (Utah, Estats Units).

## Referències

* ↑ «Argentojarosite» (en anglès). Mindat. [Consulta: 15 novembre 2015].
# All-Star Game de l'NBA de 1992

L'All-Star Game de 1992 va ser la 42a edició de l'All-Star Game de l'NBA. L'esdeveniment va tenir lloc a l'Orlando Arena a Orlando, Florida. L'Oest va derrotar l'Est per 153 a 113. El partit és recordat pel retorn de la llegenda dels Los Angeles Lakers Magic Johnson, que s'havia retirat abans de la temporada 1991-92 de l'NBA després de contraure el virus HIV. Johnson va guanyar l'MVP de l'All-Star Game després de batre en diferents u contra u a Isiah Thomas i Michael Jordan.
# Rosa Campà Bonet

Rosa Campà Bonet (Montellà i Martinet, 1946 - juliol 2014) va ser una mestra catalana, directora de l'Escola de Montellà i impulsora de les zones escolars rurals (ZER). L'escola de Montferrer porta el seu nom.
Va créixer a Aransa i més tard a Lles. Va participar en les Escoles d'Estiu de Rosa Sensat, el grup de mestres d'Alt Urgell-Cerdanya i el Grup d'Opinió de Cerdanya. Va ser mestra i directora d'escoles de Sabadell, Ballestar, Lles, Viliella o Montellà. Des del 200 i fins que es va jubilar el 2006, fou directora i mestra a l'escola Els Agols de Montferrer. Va impulsar decididament la creació de les Zones d'Escolaritat Rural o ZER. Va fer diverses publicacions en aquest sentit. El 2011 va rebre un homenatge juntament amb les docents Teresa Fité i Sol Gasch.
El juliol del 2014 va morir de càncer. El 2015 l'escola Els Agols de Montferrer va canviar el nom per "Rosa Campà". El 2017 es va fer un homenatge organitzat per escoles rurals de l'Alt Urgell i la Cerdanya on van participar amics, companys i familiars. S'hi va fer una exposició que acabava amb la creació de les Zones Escolars Rrurals, que d'alguna manera va ser possible gràcies a la seva lluita.

## Referències

* ↑ «L’Escola Folk del Pirineu: un centre estable d’ensenyament de la música i dansa tradicionals». A: El patrimoni festiu del Pirineu : desenes Trobades Culturals Pirinenques.. Girona: Patronat Francesc Eiximenis, 2014, p. 139-146. ISBN 978-99920-61-21-3.
* ↑ «El Periòdic d'Andorra - Actualitat Andorra, Notícies Andorra». [Consulta: 7 febrer 2023].
* 1 2 Redacció. «L’escola Els Agols de Montferrer canvia el nom per “Rosa Campà”», 14-09-2015. [Consulta: 7 febrer 2023].
* ↑ Campà, Rosa «I si parlem... de l’escola rural?». Temps d'educació, 26, 7-2001, pàg. 121-131.
* ↑ «Teresa Fité, Sol Gasch i Rosa Campà repassen l'evolució de l'escola». [Consulta: 7 febrer 2023].
* ↑ Pirineus, Viure als. «Rosa Campà: s'ha acabat la lluita?», 02-05-2017. [Consulta: 7 febrer 2023].
* ↑ «Preparen un homenatge a Rosa Campà, referent de l'escola rural al Pirineu». [Consulta: 7 febrer 2023].
# Amnèsia anterògrada

L'amnèsia anterògrada és un tipus de trastorn de la memòria que dificulta la capacitat de formar nous records després de l'aparició d'una lesió cerebral o un esdeveniment traumàtic. Les persones afectades poden recordar esdeveniments ocorreguts abans de l'incident, però tenen dificultats per emmagatzemar informació nova a llarg termini.

## Causes

L'amnèsia anterògrada pot ser causada per diversos factors, com ara:
* Traumatismes cranials greus que afecten l'hipocamp i altres regions del cervell relacionades amb la memòria.
* Accidents cerebrovasculars que danyen les àrees implicades en la consolidació de records.
* Malalties neurològiques, com l'Alzheimer i altres formes de demència.
* Abús d'alcohol i drogues, especialment el consum crònic de substàncies com les benzodiazepines.
* Deficiències nutricionals, com el síndrome de Korsakoff per manca de tiamina (vitamina B1).
* Determinades cirurgies cerebrals o tractaments mèdics, com la teràpia electroconvulsiva.

## Símptomes

* Incapacitat per recordar informació recent.
* Dificultats per aprendre nous conceptes o retenir experiències recents.
* Conservació dels records antics i de la memòria a curt termini (durant uns segons o minuts).
* Possible ús de la memòria implícita, per la qual poden recordar habilitats apreses sense ser-ne conscients.

## Diagnòstic i tractament

El diagnòstic es realitza mitjançant proves neuropsicològiques, avaluacions mèdiques i, en alguns casos, estudis d'imatge cerebral com la ressonància magnètica (RM) o la tomografia per emissió de positrons (PET).
No hi ha una cura definitiva, però el tractament pot incloure:
* Rehabilitació cognitiva per millorar les estratègies de memòria.
* Teràpia ocupacional per ajudar a l'adaptació del pacient a la seva condició.
* Utilització de dispositius externs, com notes, calendaris i aplicacions mòbils, per compensar la pèrdua de memòria.
* Tractament de la causa subjacent, si és possible, per reduir l'impacte de la malaltia.

## Casos notables

L'amnèsia anterògrada ha estat representada en diversos estudis i en la cultura popular, com en el cas del pacient H.M., que va perdre la capacitat de formar nous records després d'una cirurgia per tractar l'epilèpsia. També apareix en pel·lícules com Memento i 50 First Dates, on els personatges experimenten dificultats similars amb la memòria.
Un cas destacat és el de Clive Wearing, un músic britànic que va patir una encefalitis herpètica que li va causar una amnèsia anterògrada severa. Tot i no poder formar nous records, va conservar les seves habilitats musicals i la capacitat de reconèixer la seva esposa.
Un altre cas és el de Henry Molaison (conegut com a H.M.), qui després d'una cirurgia per tractar l'epilèpsia va perdre la capacitat de formar nous records, tot i mantenir intactes els records anteriors a la intervenció.

## Referències

* ↑ «Anterograde Amnesia» (en anglès).
* ↑ «Amnesia anterógrada: cuando no puedes formar nuevos recuerdos» (en castellà).
* ↑ «Amnesia Diagnóstico Historia clínica» (en castellà).
* ↑ «Síndrome de Korsakoff» (en castellà).
* ↑ «Anterograde amnesia» (en anglès).
# Associação Desportiva Senador Guiomard

L'Associação Desportiva Senador Guiomard, també anomenada ADESG, és un club de futbol brasiler de la ciutat de Senador Guiomard a l'estat d'Acre.

## Història

L'Associação Desportiva Senador Guiomard fou fundada el 26 de gener de 1982. Es proclamà campió del Campionat acreano el 2006, després de vèncer les dues fases del campionat. Fou el primer club de fora de la capital que guanyà el campionat.

## Palmarès

* Campionat acreano:
** 2006

## Referències

* ↑ «Associação Desportiva Senador Guiomard» (en portuguès). Arquivo de Clubes. Arxivat de l'original el de gener 17, 2013. [Consulta: 14 novembre 2009].
* ↑ «Acre State League 2006». RSSSF, 30-05-2006. Arxivat de l'original el d'agost 28, 2009. [Consulta: 14 novembre 2009].
* ↑ (portuguès) «Acre State League - List of Champions». RSSSF, 08-07-2008. [Consulta: 1r agost 2008].

## Enllaços externs

* (portuguès) Associação Desportiva Senador Guiomard a Arquivo de Clubes Arxivat 2013-01-17 at Archive.is
# Nierembergia

Nierembergia és una espècie de planta dins la família de les solanàcies. Rep el seu nom científic pel cognom del místic jesuïta espanyol Juan Eusebio Nieremberg (1595-1658). Algunes de les seves espècies figuren a Espanya dins la llista de plantes de venda regulada.

## Taxonomia

* Nierembergia rivularis
* Nierembergia scoparia (cupflower)
* Nierembergia veitchii

## Referències

* ↑ Sunset Western Garden Book, 1995:606–607
# Eggther

Eggther (Saturn LIX), conegut provisionalment com a S/2004 S 27, és un satèl·lit natural de Saturn. El seu descobriment va ser anunciat per Scott S. Sheppard, David C. Jewitt i Jan Kleyna el 7 d'octubre de 2019 a partir d'observacions realitzades entre el 12 de desembre de 2004 i el 21 de març de 2007. Va rebre la seva designació permanent l'agost de 2021. El 24 d'agost de 2022, va rebre el nom oficial d'Eggþér, un jötunn de la mitologia nòrdica. Ell és el pastor de la dona jötunn (probablement Angrboða) que viu a Járnviðr (arbre de ferro) i cria llops monstruosos. Al poema Völuspá, Eggþér es descriu assegut en un monticle i colpejant alegrement la seva arpa mentre el gall vermell Fjalarr comença a cantar per anunciar l'aparició de Ragnarök.
Eggther té uns 6 quilòmetres de diàmetre i orbita Saturn a una distància mitjana de 19,976 Gm en 1054,45 dies, amb una inclinació de 168° respecte a l'eclíptica, en direcció retrògrada i amb una excentricitat de 0,122.

## Referències

* 1 2 «MPEC 2019-T134 : S/2004 S 27» (en anglès). minorplanetcenter.net. [Consulta: 24 juny 2023].
* ↑ «M.P.C. 133821» (en anglès). Minor Planet Center. International Astronomical Union, 10-08-2021. [Consulta: 24 juny 2023].
* ↑ «Names Approved for 10 Small Satellites of Saturn» (en anglès). usgs.gov. USGS, 24-08-2022. [Consulta: 24 juny 2023].
* ↑ Salus, Peter H.; Taylor, Paul B. «Eikinskjaldi, Fjalarr, And Eggþér: Notes on Dwarves and Giants in the Völuspá» (en anglès). Neophilologus, 53, 1, 1969, pàg. 76–81. DOI: 10.1007/BF01511692. ISSN: 1572-8668.
* 1 2 Orchard, Andy. Cassell. Dictionary of Norse Myth and Legend (en anglès), 1997, p. 35. ISBN 978-0-304-34520-5.
* ↑ Lindow, John. Oxford University Press. Norse Mythology: A Guide to Gods, Heroes, Rituals, and Beliefs (en anglès), 2002, p. 102. ISBN 978-0-19-983969-8.
# Botafumeiro

El botafumeiro és un dels símbols més coneguts i populars de la catedral de Santiago de Compostel·la, a Galícia. Es tracta d'un enorme encenser. La seva exhibició costa al voltant de 300 €, import que paguen alguns dels pelegrins a la seva arribada a la Catedral, en cas d'estar-hi interessat.
El botafumeiro només es pot admirar a la catedral en les misses solemnes. La resta dels dies és substituït per un altre encenser conegut com "La Carxofa", que també està realitzat en metall blanc.

## Història

L'origen del botafumeiro se situa el 1554. Va ser construït gràcies a una ofrena del rei Lluís XI de França. L'original estava elaborat en plata i va ser robat per les tropes franceses el 1809 durant la Guerra del Francès. L'encenser va haver de ser substituït per un altre de més modern i menys ostentós. De la plata es va passar al llautó platejat.

## Origen

Igual com altres encensers de les esglésies, el botafumeiro té un origen litúrgic. Tanmateix, aquest és especialment gran a causa del gran nombre de pelegrins que arriben a Santiago, pesa uns 50 quilos i mesura metre i mig d'alçària.
Cal pensar que la Catedral de Sant Jaume de Compostel·la, com totes les catedrals de peregrinació, permetia als pelegrins que dormissin a l'interior, cosa que provocava una fortor molt desagradable, i d'aquí que hi hagués la necessitat de tenir un encenser tan gros.
L'origen del nom és òbviament gallec, i significa literalment en català treufum.
# Amor platònic

L'amor platònic és un tipus d'amor en què el desig sexual o els trets romàntics són inexistents o han estat suprimits, sublimats o purgats, però significa més que una simple amistat. El terme ve de la noció d'amor en Plató. Per a aquest filòsof, l'amor era una via cap al coneixement, ja que estimant les coses belles hom podia copsar la idea abstracta de bellesa, una de les més altes jeràrquicament en el món intel·ligible, i així arribar al saber.
Aquest amor es basava en la contemplació i en la reflexió i és aquest caràcter el que va originar el terme amor platònic, usat com a sinònim d'un amor pur des del segle xv (per exemple, en les obres de Marsilio Ficino). Aquesta noció pren de l'amor cortès anterior l'adoració de l'ésser estimat i li treu la part sensual (és, per tant, un tipus de l'anomenat bon amor medieval, en oposició al mal amor que sorgeix de l'instint, com en l'obra de l'Arxipreste d'Hita). Posteriorment, van aparèixer les variants d'amor platònic entre amics i amor platònic secret, aquell que s'acontentava amb el sentiment que provocava la visió de l'estimat, sense intentar anar més enllà, ni tan sols en la declaració.
L'amor platònic és més freqüent en l'adolescència, i en la literatura apareix a vegades lligat a l'homosexualitat o a l'homoerotisme.

## Referències

* ↑ Gillette, Hope. «This Is Platonic Love». Psych Central, 12-04-2022.
* ↑ Mish, F. Merriam-Webster's collegiate dictionary: Tenth Edition. Springfield, MA: Merriam-Webster, Incorporated, 1993. ISBN 978-08-7779-709-8.
# Associação Desportiva de Mogi das Cruzes

L'Associação Desportiva de Mogi das Cruzes és un club brasiler de basquetbol de la ciutat de Mogi das Cruzes.
El club va ser fundat el 1995 i desaparegué per problemes econòmics el 2005, retornant a l'activitat el 2011. El 1996 guanyà el seu primer campionat estatal.

## Palmarès

* Super Copa Brasil:
** 2012
* Campionat Paulista:
** 1996, 2016

## Referències

* ↑ «Perfil». lnb.com.br. [Consulta: 16 desembre 2017].
* ↑ «André Martinez lança livro histórico do Mogi Basquete». Região em Contexto. [Consulta: 16 desembre 2017].
* ↑ «Mogi das Cruzes/Helbor - Basquete - Site Oficial - Gibão». mogidascruzesbasquete.com.br. [Consulta: 16 desembre 2017].
* ↑ «Equipe relembra título paulista do Mogi Basquete de 1996». globo.tv. Arxivat de l'original el 2015-12-22. [Consulta: 16 desembre 2017].

## Enllaços externs

* Web oficial
# Argizaiola

L'argizaiola (en basc) és una talla de fusta, habitualment d'aspecte antropomorf, que conté un ciri enrotllat. Sol ser llaurada sobre fusta de faig o roure, i té tallades diferents representacions i figures. És un instrument de culte tradicional, utilitzat en alguns municipis rurals de la província de Guipúscoa a Euskalerria. D'entre aquests, en destaca l'amezketa.
S'usa sobretot el dia de Tots Sants i el 2 de novembre, dia dels Fidels Difunts. L'espelma està encesa tota l'eucaristia i els propietaris giren la peça de fusta per a mantenir viva la flama.
La funció simbòlica de l'argizaiola seria la de transmetre el foc de la llar. És un objecte domèstic vinculat a la llar familiar, als difunts a l'església i a la cerimònia de record d'aquests més important del culte catòlic.
El Museu San Telmo de Sant Sebastià disposa d'una col·lecció de més de 50 argizaiolas, algunes de datades de la fi del s. XVI.
El 1964 l'etnògraf Luis Pedro Peña Santiago va escriure una monografia sobre aquest suport de fusta amb forma de taula vinculat a ritus funeraris. Es titula La Argizaiola vasca. Creencias, ritos y costumbres relacionados com la misma (L'argizaiola basca. Creences, ritus i costums relacionats); va ser editada per Icharopena a Zarautz.

## Referències

* ↑ Otermin, José Mari «Argizaiolas de Amézqueta». Enciclopedia Auñamendi.
* ↑ Aguirre Sorondo, Antxon «LAS ARGIZAIOLAS.EL FUEGO Y LAMUERTE». Ayuntamiento de Rentería.
* ↑ «Arguizaiola». Ministeri de Cultura.
* ↑ Peña Santiago, Luis Pedro «La ofrenda de la cera, en el Pirineo.». Institución Fernando el Católico.
# Allalinhorn

L'Allalinhorn és una muntanya de 4.027 metres que es troba a la regió del Valais a Suïssa.

## Enllaços externs

* «Camptocamp.org». [Consulta: 25 agost 2011].
* «Summitpost.com» (en anglès). [Consulta: 25 agost 2011].
Quatremils dels Alps :
Alps
Quatremils
categoria :